### 10.    Beslutning om vedtagelse af projektforslag for udskiftning af fliskedel på Snertinge, [adresse].

**Åbent**

Sagsnr.: 326-2016-8232        J.nr.: 13.03.01           Dokumentnr.:
326-2016-290696

**Sagstype**

Beslutning.

**Resume og sagens baggrund**

Snertinge, [adresse], [adresse] har udarbejdet
et projektforslag for udskiftning af den eksisterende fliskedel og installation
af varmepumpe. Projektet vil have en positiv effekt i forhold til energi og
miljø. Projektforslaget har været i høring og fremlægges for udvalget med
henblik på endelig vedtagelse.

**Indstillinger**

Chefen for Plan, Byg og Miljø indstiller, at
projektforslaget vedr. udskiftning af fliskedel samt opsætning af
absorptionspumpe vedtages endeligt.

**Behandling**

Teknik- og Miljøudvalget.

**Sagsfremstilling**

Snertinge, [adresse], [adresse] eksisterende
fliskedel, der er ca. 18 år gammel, har ikke længere en god virkningsgrad af
det indfyrede brændsel og står overfor udskiftning.

Der er udarbejdet et projektforslag (bilag 1) for
udskiftning af den eksisterende fliskedel, med en ny og mere miljørigtig
fliskedel samt installation af absorptionsvarmepumpe på røggas fra biogasmotor
og fliskedel. Det forventes, at brugen af den eksisterende oliekedel dermed vil
blive minimeret. I projektforslaget er der desuden lagt op til, at den enkelte
forbruger vil opnå reducerede omkostninger til opvarmning ved gennemførelse af
projektet.

Ved optimering af eksisterende
varmeproduktionsanlæg opnås en bedre udnyttelse af varmen. En bedre udnyttelse
betyder, at der skal bruges en mindre mængde brændsel og dermed vil der være en
reduktion i udledning. Dette vil give en besparelse på de samlede produktionsomkostninger,
hvilket vil betyde en lavere pris for forbrugerene.

Det fremgår af forslaget, at ved gennemførelse af projektet
vil der ske ændringer i fordeling af produktion på enhederne, hvilket betyder
at oliekedlen ikke skal igangsættes i situationer med varmemangel.

De samfundsøkonomiske og
brugerøkonomiske beregninger viser, at projektforslaget med etablering
af ny fliskedel er det mest fordelagtige i forhold til forsat drift med den
eksisterende fliskedel med heraf følgende højere vedligeholdelsesomkostninger.

Projektforslaget har været i høring i offentligheden via
Kalundborg Kommunes hjemmeside, samt høringsberettigede parter i perioden 22.
juli til 19. august 2016. Der er ikke indkommet bemærkninger.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.  Snertinge, [adresse], Føllenslev
Energiselskab har oplyst, at de ønsker at ansøge særskilt om kommunegaranti,
såfremt projektforslaget godkendes.

**Bilag**

|  |  |
| --- | --- |
| Bilag 1 Projektforslag SSF Energiselskab - rev. I.pdf | 326-2016-290710 |